text: চৌগাছায় বেড়েই চলেছে ডেঙ্গু রোগী, আক্রান্ত ৯ চৌগাছায় বেড়েই চলেছে ডেঙ্গু রোগী, আক্রান্ত ৯ – MatribhumirKhobor
  চৌগাছায় বেড়েই চলেছে ডেঙ্গু রোগী, আক্রান্ত ৯
  চৌগাছা যশোর : যশোরের চৌগাছায় কয়েক দিনের ব্যবধানে ৯জন ডেঙ্গু রোগীর সন্ধান পাওয়া গেছে । কম সময়ের মধ্যে এতো বেশি মানুষ আক্রান্ত হবার কারণে সাধারণ মানুসের মাঝে এক প্রকার আতঙ্ক ছড়িয়ে পড়েছে । অনেকে সাধারণ জ্বর আসলেও ডেঙ্গু হয়েছে কিনা জানার জন্য দ্রুত ডাক্তারের কাছে আসছেন । তবে বড় দুঃখের বিষয় এই যে, একাধিকবার দেশ সেরা মডেল হাসপাতালটিতে ৯জন ডেঙ্গু রোগীর সন্ধান পেলেও ডেঙ্গু পরীক্ষার কোন ব্যবস্থা নেই । তাই ডেঙ্গু হতে পাবে এমন সব রোগীদের ডেঙ্গু সনাক্ত করার জন্য যশোর সদর হাসপাতালে পাঠানো হচ্ছে । চৌগাছা উপজেলা সরকারি হাসপাতাল ও যশোর হাসপাতালের হিসাব অনুসারে চৌগাছা উপজেলায় মোট ৯জন ডেঙ্গু রোগীর সন্ধান পাওয়া গেছে ।এর আগে জগীদেশপুর ইউনিয়নের মাড়ুয়া গ্রামের ফেরদৌস হোসেন (১৯) স্বরুপদাহ ইউনিয়নের খড়িঞ্চা গ্রামের পরাণ কুমার (৫০) জগীদেশপুর ইউনিয়নের আড়পাড়া গ্রামের আলতাফ হোসেন (২৮) হাকিমপুর ইউনিয়নের আরাজিসুলতানপুর গ্রামের ইমদাদুল হক (২৭) চৌগাছা সদর ইউনিয়নের বেড়গোবিন্দপুর গ্রামের জয়দেব কুমার (৪৫) ও পৌর শহরের আম্রকাননপাড়ার তুবা (৯) পাতিবিলা ইউনিয়নের হয়াতপুর গ্রামের কৃষ্ণ(৪০)নারায়ণপুর ইউনিয়নের হাজরাখানা গ্রামের স্বপন (৩০)উপজেলা মোড়ের হাসান (৩৫) । চৌগাছা উপজেলা ৫০ শয্যা মডেল স্বাস্থ্য কমপ্লক্সের আবাসিক মেডিকেল অফিসার ডা. নাহিদ সিরাজ বলেন, চৌগাছা হাসপাতাল থেকে রেফার করা তিনজন ঢাকা থেকে পরীক্ষা করে ডেঙ্গু সনাক্তের পর বাড়িতে এসে এখানে ভর্তি হয়েছিলেন। এছাড়া মঙ্গলবার একজনকে জ্বরের রোগী হিসেবে ভর্তি করা হলেও পরে ডেঙ্গু সন্দেহে যশোর রেফার করা হয়। তিনি বলেন উপজেলা পর্যায়ের হওযায় এখানে ডেঙ্গু সনাক্তকরণে ব্যবস্থা নেই। তিনি মনে করেন মডেল হাসপাতাল হওয়ায় আশেপাশের ৫-৭ টি উপজেলার রোগীরা এখানে চিকিৎসা নিতে আসেন। উপজেলার সাধারণ মানুষের কথা মাথায় রেখে বেসরকারি ভাবে মেডিনোভা (প্রাঃ)হাসপাতাল ও ডাঃ আনিসুজ্জামান (প্রাঃ)হাসপাতাল দুইটি ডেঙ্গু পরীক্ষার ব্যবস্থা করছেন